Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8110

6. fejezete és a II. rész 6. fejezete tartalmazza. 3.2.1 Közelség Légi-járművet tilos a másik légi-járműhez olyan közel üzemeltetni, hogy az összeütközés veszélye álljon elő. 3.2.2 Útirány jog Az elsőbbséggel rendelkező légi-jármű köteles tartani repülési irányát és sebességét. 3.2.2.1 A következő előírások alapján kitérésre kötelezett légi-jármű kerülje el a másik légi-jármű felett, alatt vagy előtt történő elrepülést kivéve, ha ezt kellő távolságban teszi, és a légi-jármű által keltett turbulencia hatásait figyelembe veszi. 3.2.2.2 Közeledés szembetartó irányon – Amikor két légi-jármű szembetartó vagy hozzávetőlegesen ilyen irányon egymás felé közeledve repül és összeütközési veszély áll fenn, mindkettő irányától jobbra fordulva térjen ki. 3.2.2.3 Közeledés összetartó irányon – Amikor két légi-jármű összetartó vagy hozzávetőlegesen ilyen irányon egymás felé közeledve repül, az a légi-jármű adjon utat, amelyiknek a másik légi-jármű a jobb oldalán van, kivéve:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes